
[bookmark: _Toc524509126]Pielikums Nr. 1

Aizsardzības ministrijas projektu konkursa nolikums  
militāra vai divējāda lietojuma produktu 
attīstības atbalstam 2026. gadā 
KONKURSA APRAKSTS
1.1. [bookmark: _Toc524509127] Pamatojums
1.1.1. Nolikums ir izstrādāts saskaņā ar Ministru kabineta 2024. gada 22. oktobra noteikumiem Nr. 664 “Kārtība, kādā Aizsardzības ministrija īsteno projektu konkursus militāru vai divējāda lietojuma produktu attīstības atbalstam” (turpmāk – Noteikumi Nr. 664).
1.1.2. Nolikums nosaka projektu konkursa “Grantu projektu konkurss militāra vai divējāda lietojuma produktu attīstības atbalstam 2026. gadā” (turpmāk – konkurss) norisi.
1.1.3. Grants ir līdzfinansējums projekta ieviešanai (turpmāk – finanšu atbalsts vai atbalsts), lai projekta ietvaros īstenotu darbības, kas veicina konkursā noteikto mērķu sasniegšanu.
1.1.4. Finanšu atbalstu piešķir projekta iesniedzējam, kura projekta iesniegumu ir atbalstījusi Aizsardzības ministrija (turpmāk – AM) un ar kuru ir noslēgts rakstveida līgums par atbalsta piešķiršanu (turpmāk – granta līgums). 
1.1.4.1. AM deleģē Valsts aizsardzības loģistikas un iepirkumu centru (turpmāk – VALIC) veikt līguma slēgšanu AM vārdā un interesēs. VALIC, pildot deleģētās funkcijas, darbojas kā AM pilnvarota iestāde, ievērojot piemērojamos normatīvos aktus.
1.2. [bookmark: _Toc524509128] Konkursa mērķgrupa un mērķis
1.2.1. Projekta iesniedzēja dalībnieki ir juridiskas personas, kas reģistrētas Latvijas Republikā, kādā no Eiropas Savienības, Eiropas Ekonomikas zonas vai Ziemeļatlantijas līguma organizācijas dalībvalstīm vai Ukrainā, vai fiziskas personas, kas ir Latvijas Republikas, Ziemeļatlantijas līguma organizācijas, Eiropas Savienības vai Eiropas Ekonomikas zonas valstu pilsoņi.
1.2.2. Konkursa mērķis ir atbalstīt aizsardzības un drošības industrijas uzņēmumus (mikro-, mazos un vidējos uzņēmumus), lai tie radītu un attīstītu inovatīvus produktus, pakalpojumus un tehnoloģijas atbilstoši nacionālā un starptautiskā līmeņa aizsardzības spēju attīstības plāniem un ar komercializācijas potenciālu aizsardzības vai drošības jomā.
1.2.3. 2026. gada projektu konkursa prioritārā joma uzsver integrētu atbalstu autonomu militāro platformu uzturēšanai, koncentrējoties uz četriem rīcības virzieniem: datu drošību, mobilitāti, energoefektivitāti un aizsardzību kaujas apstākļos. 
1.2.3.1. Autonomas kiberaizsardzības un nulles uzticības drošības risinājumi. Virziens ietver autonomas kiberaizsardzības risinājumu izstrādi integrētām autonomajām militārajām platformām, kas spēj patstāvīgi identificēt, analizēt un novērst kiberdraudus militārajās un kritiskajās infrastruktūrās. Sagaidāmi risinājumi, kas nodrošina automatizētu ievainojamību skenēšanu, anomāliju noteikšanu, incidentu novēršanu, drošu piekļuves kontroli un identitātes pārvaldību, balstoties uz mākslīgā intelekta draudu analīzi un nulles uzticības principiem. Tie ietver datu integritātes aizsardzību pret manipulāciju, globālās pozicionēšanas sistēmas signāla traucēšanu ar viltotu signālu un radioelektroniskajiem uzbrukumiem, modernu šifrēšanu un drošu autentifikāciju, veidojot pamatu autonomām, adaptīvām un noturīgām militārajām platformām; 
1.2.3.2. Autonomas militārās loģistikas un bezpilota transporta sistēmas. Virziens aptver militārās loģistikas un mobilitātes nodrošināšanai paredzētu autonomu vai attālināti vadāmu transporta platformu un robotizētu sistēmu izstrādi. Sagaidāmi produkti un prototipi, kas ietver funkcionālos risinājumus autonomo platformu mobilitātei un apgādei (piemēram, loģistikas komponentes – bezpilota sauszemes transportlīdzekļus, autonomās kolonnas vadības risinājumus, kravu pārvietošanas un piegādes sistēmas).Tiek atbalstīta arī tehnoloģiskā infrastruktūra, kas nodrošina drošu autonomo transportlīdzekļu darbību sarežģītos apstākļos, tostarp militārajās zonās un augsta riska vidēs (piemēram, sensoru un mākslīgā intelekta integrācija navigācijai, šķēršļu atpazīšanai un situācijas uztverei);
1.2.3.3. Energoefektīvas hibrīdpiedziņas un zemas pamanāmības tehnoloģijas militārajām autonomajam platformām. Virziens ietver militārajām autonomajām platformām paredzētu hibrīdpiedziņas un enerģijas pārvaldības risinājumu izstrādi, kas samazina pamanāmību radiospektrā vai termālajā spektrā un palielina energoefektivitāti. Sagaidāmi produkti un prototipi, kas ietver bateriju sistēmas, enerģijas uzglabāšanas un reģenerācijas tehnoloģijas, zemas pamanāmības principā balstītus materiālus un konstrukcijas, kā arī risinājumus sakaru un sensoru sistēmu darbināšanai bez motora. Tiek atbalstītas tehnoloģijas, kas uzlabo autonomo platformu slepenību, mobilitāti un autonomiju militārajās operācijās; 
1.2.3.4. Viedās un attālināti kontrolējamās pretkājnieku aizsardzības sistēmas. Virziens aptver viedu, sensoros balstītu un attālināti vadāmu pretkājnieku aizsardzības sistēmu izstrādi autonomajām militārajām platformām, nodrošinot selektīvu, precīzu, kontrolētu un situācijai pielāgotu iedarbību. Sagaidāmi produkti un prototipi, kas ietver viedos sensoru tīklus, mērķu identifikācijas un klasifikācijas tehnoloģijas, drošas aktivizācijas mehānismus un attālinātas vadības funkcijas, kas integrējas ar autonomo platformu novērošanas, navigācijas un situācijas uztveres sistēmām. Tiek atbalstītas tehnoloģijas, kas nodrošina kontrolējamu aizsardzību, samazina nejaušas iedarbības riskus un palielina autonomo militāro platformu izdzīvojamību un drošību augsta riska militārajās operācijās..
1.3. [bookmark: _Toc524509129]Pieejamais finansējums un prasības projekta iesniedzējam
1.3.1. Konkursa kopējais pieejamais Latvijas valsts budžeta finansējums 2026. gadā ir 2 400 000 euro.
1.3.2. Finanšu atbalstu piešķir kā:
1.3.2.1. de minimis atbalstu saskaņā ar Komisijas Regulu Nr. 2023/2831 un citu attiecināmu normatīvo regulējumu par de minimis atbalsta piešķiršanu un uzskaiti divējāda lietojuma produktu attīstībai;

1.3.2.2. atbalstu militāra lietojuma produktu attīstībai saskaņā ar Līguma par Eiropas Savienības darbību 346. pantu, tam nepiemērojot komercdarbības atbalsta regulējumu, ja kumulatīvi izpildās divi priekšnoteikumi, proti, pasākums skar būtiskas valsts drošības intereses un tas ir saistīts ar tādu ieroču, munīcijas un militārā aprīkojuma izstrādi, kas ir iekļauti Eiropas Savienības Kopējā militāro preču sarakstā (3. pielikums).
1.3.3. Pamatojoties uz Noteikumu Nr. 664 5.1., 6., 7., 8. un 9. punktu, atbalsta saņēmējs ir atbildīgs par noteiktā maksimāli pieļaujamā atbalsta apmēra ievērošanu viena vienota uzņēmuma līmenī.
1.3.4. Atbalsta saņēmējs ir atbildīgs par nepieciešamā līdzfinansējuma nodrošināšanu. 
1.3.5. Atbalsta īpatsvars ir 50% no projekta attiecināmajām izmaksām. Atbalsta maksimālo īpatsvaru var palielināt līdz 75% no projekta attiecināmajām izmaksām, ja projekta īstenošana paredz pētniecības organizāciju iesaisti vai to pētniecības darba rezultātu izmantošanu, nodrošinot tehnoloģiju pārnesi un veicinot to komercializācijas potenciālu. 
1.3.6. Atbalstu piešķir tādu militāra vai divējāda lietojuma produktu attīstībai, kas atbilst tehnoloģiju gatavības ceturtajam līdz astotajam līmenim. Projekta iesniedzēja pieteiktajam projektam jābūt praktiski pielietojamam aizsardzības vai drošības jomā un ar skaidri identificējamu komercializācijas potenciālu.
1.3.7. Ja projekta īstenošanas laikā atbalsta saņēmējs nodod darbu izpildi projekta iesniegumā nenorādītiem apakšuzņēmējiem vairāk nekā 10% apmērā no AM piešķirtā atbalsta apjoma, atbalsta saņēmējam ir jāsaņem AM rakstveida saskaņojums. 
2. [bookmark: _Toc524509130][bookmark: _Toc524509131]KONKURSA NOTEIKUMI
2.1. Projektu iesniedzēji
2.1.1. Projekta iesniegumu atbalsta saņemšanai var iesniegt Latvijas Republikā reģistrēti komersanti vai uzņēmumu apvienības (konsorciji), kas atbilst Noteikumu Nr. 664. 18. punkta prasībām. 
2.1.1.1. Konsorciju var veidot Noteikumu Nr. 664 18.4. punktā minētās personas, tostarp juridiskas personas, kas reģistrētas Latvijā, citā Eiropas Savienības, Eiropas Ekonomikas zonas vai NATO dalībvalstī, kā arī Ukrainā. 

2.1.1.2. Konsorcijs ir vadošā uzņēmuma un citu uzņēmumu vai organizāciju apvienība, kas izveidota, lai apvienotu resursus, kompetences un zināšanas konkrēta projekta īstenošanai.

2.1.1.3. Konsorcija koordinators jeb vadošais partneris atbilst Noteikumu Nr. 664 2.3. punktam. 

2.1.1.4. Ārvalstīs reģistrēti konsorcija dalībnieki, kas atbilst Noteikumu Nr. 664 18.4. punktā noteiktajam prasībām, projektā var piedalīties kā partneri.

2.1.1.5. [bookmark: _Hlk238198100]Konsorcija dalībnieki ir tiesīgi pārņemt cita konsorcija partnera pienākumus, ja iepriekš neparedzētu un no konsorcija partnera neatkarīgu apstākļu dēļ rodas šāda nepieciešamība, ievērojot normatīvos aktus, programmas noteikumus un konsorcija līgumā noteikto kārtību. Konsorcija vadošais partneris par šo lēmumu informē AM savlaicīgi, bet ne vēlāk kā desmit darba dienas pirms attiecīgā konsorcija partnera pienākumu pārņemšanas un rīkojas saskaņā ar konsorcija līgumā noteikto procedūru.

2.1.2. Finanšu atbalstu piešķir atbilstoši Noteikumiem Nr. 664.
2.2. [bookmark: _Toc524509132] Projekta īstenošanas periods
2.2.1. Par projekta īstenošanas sākumu uzskata datumu, kurā stājas spēkā starp AM un atbalsta saņēmēju parakstītais granta līgums. 
2.2.2. Projekta īstenošanas ilgums nedrīkst pārsniegt trīs gadus.
2.3. [bookmark: _Toc524509133] Atbalsta apmērs
2.3.1. Maksimālais atbalsts projekta īstenošanai ir 300 000 euro;
2.3.2. Maksimālais atbalsts projektam, ko īsteno konsorcijs, ir 500 000 euro.
2.3.3. Projekta iesniedzējs projekta iesniegumā norāda visus projekta līdzfinansējuma avotus un precīzu līdzfinansējuma summu, kāda nepieciešama no AM.
2.4. Izmaksu atbilstība
2.4.1. No konkursā pieejamajiem valsts budžeta līdzekļiem sedz tikai tās izmaksas, kas saskaņā ar Noteikumu Nr. 664 4. un 26. punktu ir noteiktas par projekta attiecināmajām izmaksām.
2.4.2. Projekta iesniedzējs kopā ar projekta iesniegumu sagatavo detalizētu projekta tāmi (nolikuma 1.3. pielikums) un finanšu izlietojuma plānu, tajos iekļaujot visas projekta attiecināmās izmaksas. 
2.4.3. Projekta tāmē izmaksas jānorāda detalizēti, lai viennozīmīgi varētu tikt identificēts izmaksu saturs un pamatojums saskaņā ar projekta mērķi un plānotajām aktivitātēm projekta iesniegumā, tas ir, izmaksas ir viennozīmīgi nepieciešamas projekta plānoto darbību īstenošanai, nodrošina projektā izvirzītā mērķa un rādītāju sasniegšanu.

2.5.  Dubultā finansējuma aizliegums
2.5.1. Projekta iesniedzējs, iesniedzot projekta pieteikumu, apliecina, ka projektā paredzētās attiecināmās izmaksas netiek un netiks vienlaikus finansētas no citiem valsts, pašvaldību, Eiropas Savienības vai citiem publiskā atbalsta finanšu instrumentiem, nodrošinot, ka par vienām un tām pašām attiecināmajām izmaksām netiek saņemts dubults finansējums.
2.5.2. Projekta īstenošanas laikā atbalsta saņēmējs nodrošina atsevišķu un pārskatāmu grāmatvedības uzskaiti, kas ļauj skaidri identificēt darījumu saistību ar projekta ieviešanu un novērš  dubultā finansējuma risku. Finansējuma saņēmējam ir pienākums nekavējoties informēt AM par jebkādiem apstākļiem, kas var radīt dubultā finansējuma risku, un veikt nepieciešamos pasākumus tā novēršanai.
2.5.3. Ja tiek konstatēts, ka projekta ietvaros vienas un tās pašas attiecināmās izmaksas ir finansētas no vairākiem publiskā atbalsta avotiem, kas ir radījis dubultā finansējuma esamību, attiecīgais finansējums tiek uzskatīts par neatbilstoši izmantotu un ir atmaksājams Noteikumu Nr. 664 34. punktā noteiktajā kārtībā.
2.5.4. Atbalsta saņēmējs nodrošina, ka kopējais publiskā atbalsta apjoms nepārsniedz projektam piemērojamo maksimāli pieļaujamo atbalsta intensitāti, kas noteikta Noteikumu Nr. 664 25.1. apakšpunktā vai 7. punktā attiecībā uz de minimis atbalstu, ja tāds tiek piešķirts.
3. [bookmark: _Toc524508686][bookmark: _Toc524509135]PROJEKTA IESNIEGUMA SAGATAVOŠANA UN IESNIEGŠANA
3.1. [bookmark: _Toc524509136] Projekta iesnieguma sagatavošana
3.1.1. Konkursa sekretariāta funkcijas nodrošina VALIC.
3.1.2. AM savā tīmekļvietnē publicē paziņojumu par projekta iesniegumu pieņemšanas uzsākšanu un pārtraukšanu.

3.1.3. VALIC savā tīmekļvietnē publicē šo konkursa nolikumu, kas ietver iesniegumu iesniegšanas kārtību, ar pielikumiem.
3.1.4. Projekta iesniegums ir dokuments, kurā projekta iesniedzējs detalizēti apraksta plānoto projektu. Lai pieteiktos dalībai konkursā, projekta iesniedzējs nosūta projekta iesniegumu atbilstoši nolikuma 3.3.2. punktā noteiktajai kārtībai.
3.1.5. Projekta iesniedzējs konkursā var iesniegt vienu vai vairākus projekta iesniegumus.
3.1.6. Projekta iesniedzējs iesniedz VALIC šādus dokumentus rediģējamā formātā ( *.docx, *.xlsx vai ekvivalentā)):
3.1.6.1. projekta iesniegumu (1.1. pielikums);
3.1.6.2. atbalstam pieteiktā produkta aprakstu un pamatojumu tā atbilstībai Latvijas būtiskajām drošības interesēm (1.2. pielikums);

3.1.6.3. detalizētu projekta tāmi (1.3. pielikums);
3.1.6.4. [bookmark: _Hlk196403017]informāciju par projekta realizēšanai nepieciešamo finanšu līdzekļu un līdzfinansējuma pieejamību (1.4. pielikums);
3.1.6.5. informāciju, kas apliecina projekta iesniedzēja atbilstību Noteikumu Nr. 664 18.1. apakšpunktā minētajām prasībām (CV, portfolio, cita attiecināma, ticama un pieļaujama apstiprinoša dokumentācija);
3.1.6.6. uzskaites veidlapu par sniedzamo informāciju de minimis atbalsta piešķiršanai saskaņā ar normatīvajiem aktiem par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem;
3.1.6.7. deklarāciju par atbilstību Noteikumu Nr. 664 2.3. apakšpunktā minētajām prasībām saskaņā ar normatīvajiem aktiem par kārtību, kādā komercsabiedrības deklarē savu atbilstību mazās un vidējās komercsabiedrības statusam (iekļauts 1.1. pielikumā);
3.1.6.8. gadījumā, ja iesniedzējs – fiziska persona nav reģistrēta Iedzīvotāju reģistrā, tā iesniedz dokumentus, kas apliecina projekta iesniedzēja atbilstību Noteikumu Nr. 664 18.4. apakšpunktā minētajām prasībām.
3.1.7. Projekta iesniegumu un tā pielikumus sagatavo datorrakstā, pilnībā aizpildot visas tajos paredzētas sadaļas.
3.1.8. Projekta iesniegumu un tā pielikumus iesniedz latviešu valodā, pēc nepieciešamības pievienojot tulkojumus angļu valodā (piemēram, ja konsorcija partneris ir ārvalstnieks).
3.1.9. Projekta iesniegumu paraksta persona, kurai ir pārstāvības (paraksta) tiesības vai pilnvarota persona. Projekta iesniegumam pievieno pilnvaras oriģinālu vai tās kopiju.
3.1.10. Projekta iesniegumu sagatavo elektroniskā dokumenta formā, to noformējot atbilstoši Dokumentu juridiskā spēka likuma, Elektronisko dokumentu likuma un Ministru kabineta 2005. gada 28. jūnija noteikumu Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” prasībām. Projekta iesniegumu un visus pielikumus paraksta ar drošu elektronisko parakstu, kas satur laika zīmogu.
3.1.11. Projekta iesnieguma lappuses un katru projekta iesnieguma pielikumu numurē. 
3.1.12. Projekta iesniedzējs nodrošina projekta iesnieguma atbilstību nolikuma prasībām un ir atbildīgs par tajā sniegtās informācijas patiesumu.
3.2. [bookmark: _Toc524509139] Projekta budžets un attiecināmās izmaksas
3.2.1. Projekta budžetu sagatavo tajā iekļaujot visas projekta attiecināmās izmaksas tās izsakot euro.
3.2.2. Projekta budžetā, projekta iesniedzējs norāda:
3.2.2.1. attiecināmās izmaksas saskaņā ar Noteikumu Nr. 664 26. punktā noteikto attiecināmo izmaksu klasifikāciju;
3.2.2.2. visus attiecināmos nodokļus un sociālās apdrošināšanas iemaksas.
3.2.3. Projekta iesniedzējs ir atbildīgs par attiecināmo izmaksu pareizu aritmētisko aprēķinu. Ja aprēķinā ir aritmētiskas kļūdas, valsts budžeta finanšu līdzekļi apstiprinātajam projektam papildus netiek piešķirti.
3.2.4. Projekta tāmē iekļautās attiecināmās izmaksas, kuras projekta iesniedzējam ir radušās pirms granta līguma parakstīšanas, bet ne agrāk kā pirms projekta iesniegšanas, ir uzskatāmas par attiecināmām izmaksām, kuras sedz no projekta iesniedzēja līdzfinansējuma.
3.3. [bookmark: _Toc524509140] Projekta iesnieguma iesniegšana
3.3.1. Projekta iesniegumu iesniedz līdz 2026. gada 18. septembra plkst. 16.00.
3.3.2. Projekta iesniegumu sagatavotu elektroniskā dokumenta formā (parakstītu ar drošu elektronisko parakstu ar laika zīmogu), nosūta uz e-pasta adresi inovacijas@valic.gov.lv, e-pasta ailē “Temats” norādot “Granta projektu konkurss”, līdz konkursa nolikuma 3.3.1. apakšpunktā noteiktajam termiņam. 
3.3.3. VALIC izskata tikai tos projektu iesniegumus, kuri ir iesniegti konkursa nolikuma 3.3.1. apakšpunktā norādītajā termiņā.
3.3.4. Projekta iesnieguma iesniegšanas termiņu uzskata par nokavētu gadījumā, ja 	projekta iesniegums elektroniskā dokumenta formā atbilstoši normatīvajiem aktiem par elektronisko dokumentu noformēšanu ir nosūtīts pēc konkursa nolikuma 3.3.1. apakšpunktā noteiktā termiņa beigām.
3.3.5. Projekta iesniegums, kas noformēts neatbilstoši nolikuma prasībām vai ir konstatēti būtiski trūkumi (nav pievienoti Nolikuma 3.1.6.punktā un tā apakšpunktos minētie projekta iesniegumam pievienojamie obligātie pielikumi vai nav nodrošināta atbilstība Nolikuma 3.1.9. punktam), netiek vērtēts. Šis nosacījums neattiecas uz gadījumiem, ja trūkumi tiek novērsti līdz nolikuma 3.3.1. punktā noteiktajam termiņam.  
3.4. [bookmark: _Toc524509141][bookmark: _Hlk236756798] Projektu iesniegumu precizēšana un atsaukšana
3.4.1. Projekta iesniedzējs var atsaukt projekta iesniegumu:
3.4.1.1.  līdz lēmuma par projekta iesnieguma atbalstīšanu pieņemšanai, nosūtot paziņojumu uz e-pasta adresi inovacijas@valic.gov.lv; 
3.4.1.2.  pēc lēmuma par projekta iesnieguma atbalstīšanu pieņemšanas, nosūtot paziņojumu uz e-pasta adresi pasts@mod.gov.lv vai AM oficiālo elektronisko adresi.
3.4.2. Projekta iesnieguma atsaukumam ir bezierunu raksturs, un tas izslēdz projekta iesniedzēju no tālākās dalības konkursā.
3.4.3. Projekta iesniedzējs līdz projektu iesnieguma iesniegšanas termiņa beigām var precizēt projekta iesniegumu, nosūtot paziņojumu uz e-pasta adresi inovacijas@valic.gov.lv. 
3.4.4. Paziņojumus par projektu iesniegumu precizēšanu vai atsaukšanu noformē atbilstoši nolikuma 3.1.10. punktam.
3.5. [bookmark: _Toc524509142] Papildu informācija projekta iesnieguma sagatavošanai
3.5.1. Ieinteresētajām personām ir tiesības saņemt paskaidrojošu informāciju par izsludināto konkursu un konkursā iesniedzamajiem dokumentiem.
3.5.2. Lai saņemtu papildu informāciju par konkursu, ieinteresētā persona ne vēlāk kā desmit darba dienas pirms projektu iesniegšanas termiņa beigām nosūta iesniegumu ar jautājumiem uz e-pasta adresi inovacijas@valic.gov.lv, e-pasta tematā norādot „Granta projektu konkurss”.
3.5.3. Ieinteresētajām personām netiek sniegta informācija par projektu atbilstību tehniskajām prasībām, citu pretendentu iesniegumiem un piesaistītajiem projektu vērtētājiem. Vispārpieejamā informācija par konkursu ir pieejama pēc tam, kad ir stājies spēkā lēmums par atbalsta piešķiršanu. 
4. [bookmark: _Toc524508687][bookmark: _Toc524509143]PROJEKTU IESNIEGUMU ATLASE UN 
VĒRTĒŠANA
4.1. [bookmark: _Toc524509144] Projektu iesniegumu reģistrēšana
VALIC reģistrē noteiktajā termiņā saņemtos projektu iesniegumus un piešķir tiem identifikācijas numuru.
4.2. [bookmark: _Toc524509145] Projektu iesniegumu pārbaude
4.2.1. Pēc projektu iesnieguma reģistrēšanas un reģistrācijas numura piešķiršanas VALIC pārbauda, vai projektu iesniedzēju gadījumā nav iestājušies nosacījumi, kuru dēļ projekta iesniegumu noraida un tālāk nevērtē.

4.2.2. VALIC noraida un tālāk nevērtē projektu iesniegumu, ja tā iesniedzējs neatbilst vismaz vienai no Noteikumu Nr. 664 3. daļā noteiktajām prasībām.

4.2.3. VALIC pārbauda projekta iesnieguma atbilstību nolikuma prasībām. Ja tiek konstatēti trūkumi vai neatbilstības (piemēram, projekta iesniegums nav iesniegts rediģējamā formātā, nav aizpildītas visas sadaļas, nav pievienoti kādi dokumenti, uz kuriem ir atsauces projekta pieteikumā), VALIC vienu reizi rakstveidā pieprasa projekta iesniedzējam novērst konstatētās nepilnības trīs darba dienu laikā no pieprasījuma nosūtīšanas dienas.
4.2.4. Ja trīs darba dienu laikā projekta iesniedzējs nav sniedzis pieprasīto informāciju vai sniegtā informācija ir nepilnīga, projekta iesniegumu noraida un tālāk nevērtē.
4.3. [bookmark: _Toc524509146] Projektu iesniegumu vērtēšana
4.3.1. Projektu iesniegumu vērtēšana tiek veikta trīs posmos.
4.3.2. Pirmā izvērtēšanas posmā VALIC pārbauda, vai projekta iesniegums un tā pielikumi ir sagatavoti atbilstoši šī konkursa nolikuma 3. punkta prasībām. Tālākai vērtēšanai tiek virzīti tikai atbilstoši nolikumam sagatavotie un iesniegtie projektu iesniegumi.
4.3.3. Otrajā izvērtēšanas posmā Nacionālo bruņoto spēku (turpmāk – NBS) un VALIC piesaistītie konkrētā rīcības virziena – jomas - speciālisti vērtē projekta iesnieguma atbilstību konkursa mērķiem, sasniedzamajiem rezultātiem un vērtēšanas kritērijiem.
4.3.4. Pēc VALIC uzaicinājuma, kas nosūtīts, pamatojoties uz vērtēšanā iesaistīto speciālistu priekšlikumu, projekta iesniedzējam ir pienākums piedalīties izvērtēšanas sēdē, lai sniegtu 10 minūšu prezentāciju un atbildētu uz jautājumiem. Uz sēdi tiek uzaicināti arī AM pārstāvji.
4.3.5. Maksimālais kopējais punktu skaits, ko projekta iesniegumam var piešķirt NBS un VALIC jomas speciālisti, ir 95 punkti atbilstoši šādiem vērtēšanas kritērijiem:
4.3.5.1. produkta lietojamība aizsardzības un drošības nozarē - 30 punkti no kopējā vērtējuma;
4.3.5.2. projekta iesnieguma iesniedzēja un partneru spēja īstenot projektu - 22 punkti no kopējā vērtējuma;
4.3.5.3. produkta novitāte, tehnoloģiskā ietilpība, pētniecības organizāciju iesaiste - 23 punkti no kopējā vērtējuma;
4.3.5.4. produkta komercializācijas un ekonomiskās ietekmes potenciāls - 20 punkti no kopējā vērtējuma.
4.3.6. Trešajā izvērtēšanas posmā AM Industrijas atbalsta komisija (turpmāk – IAK), izskatot VALIC sagatavoto jomas speciālistu kopvērtējuma apkopojumu (izvērtēšanas ziņojumu), var piemērot vērtējuma korekciju ±5 punktu apmērā. Korekciju veic kā stratēģisku izšķiršanos, ņemot vērā projekta stratēģisko nozīmi valsts aizsardzības spēju attīstībai, kritisko tehnoloģiju attīstībai un aizsardzības industrijas konkurētspējas stiprināšanai, kā arī, lai nodrošinātu līdzsvarotu finansējamo projektu portfeli atbilstoši AM stratēģiskajām prioritātēm.
4.3.7. AM sešdesmit darba dienu laikā pēc nolikuma 3.3.1. apakšpunktā noteiktā termiņa beigām pieņem lēmumu par projekta iesnieguma atbalstīšanu, atbalstīšanu ar nosacījumiem vai noraidīšanu.
4.3.8. Ja projekta iesniegumu vērtēšana objektīvu iemeslu dēļ tiek aizkavēta, AM lemj par vērtēšanas termiņa pagarināšanu. VALIC par šo lēmumu elektroniski informē projekta iesniedzējus.
5. [bookmark: _Toc524508688][bookmark: _Toc524509147]PROJEKTU ĪSTENOŠANA
5.1. [bookmark: _Toc524509148] Projektu apstiprināšana un līgumu slēgšana
5.1.1. AM valsts sekretārs, pamatojoties uz IAK priekšlikumu (sēdes protokolu), pieņem lēmumu par atbalsta piešķiršanu konkursa kārtībā izvēlētajiem projektiem vai atteikumu piešķirt atbalstu.
5.1.2. Atbalstu piešķir to projektu īstenošanai, kuru iesniegumi atbilst nolikumā noteiktajām prasībām un pēc IAK veiktās stratēģiskās korekcijas ir ieguvuši augstāko punktu skaitu.
5.1.3. Atbalstu piešķir prioritārā secībā atbilstoši iegūtajam punktu skaitam, kamēr ir pieejams konkursam paredzētais valsts budžeta finansējums.
5.1.4. 	Ja projekta apstiprināšanas gaitā konstatē faktus vai apstākļus, kas neietekmē jomas speciālistu un IAK veikto vērtējumu, AM valsts sekretārs lēmumā par atbalsta piešķiršanu var iekļaut nosacījumus (prasību veikt izmaiņas projekta iesniegumā, ja tās nemaina projekta mērķi un/vai konkrētas 1.2. pielikuma sadaļas). Atbalsts tiek piešķirts, ja projekta iesniedzējs AM noteiktajā termiņā veic nepieciešamās izmaiņas projekta iesniegumā un iesniedz tās VALIC.  Lēmumā var ietvert šādus nosacījumus:
5.1.4.1. novērst informācijas neprecizitātes dažādās projekta iesnieguma sadaļās;
5.1.4.2. izslēgt neatbilstošās aktivitātes;
5.1.4.3. precizēt projekta īstenošanas laika grafiku;
5.1.4.4. novērst aritmētiskās kļūdas projekta budžetā;
5.1.4.5. precizēt atsevišķas budžeta pozīcijas atbilstoši noteiktajiem izmaksu ierobežojumiem;
5.1.4.6. samazināt izmaksas, kas pārsniedz vidējās tirgus cenas;
5.1.4.7. izslēgt neattiecināmās izmaksas vai izmaksas, kas nav nepieciešamas projekta aktivitāšu īstenošanai;
5.1.4.8. sniegt papildu informāciju, skaidrojumu vai pamatojumu, ja projekta iesniegumā iekļautā informācija ir nepilnīga, neskaidra vai pretrunīga;
5.1.4.9. veikt citus labojumus, lai nodrošinātu projekta iesnieguma atbilstību normatīvajos aktos minētajiem nosacījumiem.
5.1.5. Ja projekta iesniedzējs lēmumā par atbalsta piešķiršanu ietvertos nosacījumus nav izpildījis noteiktajā termiņā, lēmums par atbalsta piešķiršanu zaudē spēku. 
5.1.6. [bookmark: _Hlk196834882]AM lēmumu nosūta projekta iesniedzējam elektroniski.
5.1.7. VALIC nosūta granta līguma projektu projekta iesniedzējam, par kura projekta iesniegumu ir pieņemts lēmums par atbalsta piešķiršanu.
5.1.8. Ja projekta iesniedzējs atsakās slēgt granta līgumu vai iestājas nolikuma 5.1.5. apakšpunktā minētie apstākļi, AM pieejamā finansējuma ietvaros piedāvā slēgt granta līgumu tam projekta iesniedzējam, kura projekta iesniegums vērtēšanā ir saņēmis nākamo augstāko punktu skaitu un tika noraidīts tikai finansējuma nepietiekamības dēļ.
5.2. [bookmark: _Toc524509149] Ierobežotas pieejamības informācijas izsniegšanas kārtība
5.2.1. VALIC izsniedz ierobežotas pieejamības informāciju atbalsta saņēmējam tikai pēc attiecīga informācijas pieprasījuma (1.5. pielikums) saņemšanas un apliecinājuma par ierobežotas pieejamības informācijas izmantošanu (1.6. pielikums) parakstīšanas.
5.2.2. Pirms informācijas izsniegšanas VALIC izvērtē pieprasījuma pamatotību un pieņem lēmumu par informācijas izsniegšanu vai atteikumu to izsniegt. Informācija tiek izsniegta tikai tādā apjomā, kāds nepieciešams konkrētā mērķa sasniegšanai, ievērojot konfidencialitātes un datu aizsardzības prasības.
5.2.3. Atbalsta saņēmējs ir atbildīgs par saņemtās ierobežotas pieejamības informācijas izmantošanu tikai pieprasījumā norādītajam mērķim un neizpaušanu trešajām personām.
5.3.  Informēšana par projekta īstenošanas gaitu
5.3.1. Atbalsta saņēmējam ir pienākums informēt VALIC par projekta īstenošanas gaitu granta līgumā noteiktajā kārtībā vai pēc VALIC pieprasījuma, kā arī savlaicīgi paziņot par saturiskām vai finanšu izmaiņām projekta īstenošanā.
5.4. [bookmark: _Toc524509150] Projekta uzraudzība
5.4.1. [bookmark: _Toc524508689][bookmark: _Toc524509152]VALIC uzrauga projekta īstenošanu saskaņā ar Noteikumiem Nr. 664, šo nolikumu un noslēgto granta līgumu.
6.  CITI NOTEIKUMI
6.1. Atbalsta saņēmējs nodrošina un uzņemas pilnu atbildību par atsevišķu ar projekta īstenošanu saistīto saimniecisko darījumu ieņēmumu un izdevumu grāmatvedības uzskaiti atbilstoši normatīvajiem aktiem, kas nosaka kārtību, kādā finanšu pārskatos atspoguļojams valsts, pašvaldību, ārvalstu, Eiropas Kopienas, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā.  

6.2. Atbalsta saņēmējs garantē AM iespēju bez atlīdzības izmantot projekta īstenošanas laikā izstrādāto projekta rezultātu mācību, izstāžu vai prezentācijas vajadzībām nekomerciālos nolūkos.

6.3. Atbalsta saņēmējs trīs gadus pēc projekta pabeigšanas nav tiesīgs atsavināt projekta īstenošanas laikā izstrādāto projekta rezultātu (prototipu) vai intelektuālo īpašumu bez AM rakstveida saskaņojuma.




Pielikums Nr. 1.1.
[bookmark: _Hlk197427651]
Projekta iesnieguma veidlapa Aizsardzības ministrijas grantu konkursam militāra vai divējāda lietojuma produktu attīstības atbalsta saņemšanai
 
 
	Pieteikuma reģistrācijas dati (aizpilda projekta iesnieguma saņēmējs) 

	Projekta iesnieguma saņemšanas datums (dd.mm.gggg.) 
	

	Projekta iesnieguma Nr. 
	



	1. Informācija par projekta iesniegumu

	Projekta nosaukums 
	

	Projekta iesniedzējs/Konsorcija dalībnieki (ja attiecināms)
	

	Iesaistītā pētniecības organizācija
(ja attiecināms)
	

	Projekta īstenošanas termiņš (mēnešos)
	


 
	2. Informācija par projekta iesnieguma iesniedzēju 

	2.1. 
	Juridiskas personas nosaukums 
	

	2.2. 
	Reģistrācijas numurs 
	 

	2.3. 
	Juridiskā adrese 
	

	2.4. 
	Projekta īstenošanas adrese  
	

	2.5. 
	Tālrunis, e-pasta adrese, tīmekļvietne 
	

	2.6. 
	Atbildīgā persona/kontaktpersona 
	 

	
	vārds, uzvārds 
	

	
	amats 
	

	
	tālrunis, e-pasta adrese 
	 

	2.7. 
	Pamatdarbības nozare (NACE 2. red.) 
	Kods: 
Nosaukums:

	2.8. 
	Pieteiktās biznesa idejas īstenošanas nozare (NACE 2. red.) 

	 

	2.9. 
	Informācija de minimis atbalsta uzskaitei un piešķiršanai 
	Atbalsta pretendents apliecina, ka de minimis atbalsta uzskaites sistēmā ir iesniegta un apstiprināta atbalsta pretendenta veidlapa: 
☐ Iesniegta atbalsta pretendenta veidlapa de minimis atbalsta uzskaites sistēmā
☐ Apstiprinātās veidlapas numurs ___________ (norādīt numuru)


 * 2.9. punkts attiecas uz divejāda lietojuma produktu attīstību.

	3. Pieteiktās projekta idejas īss apraksts 
(Īss apraksts par projekta mērķi, ieguvumiem un rezultātiem, īstenojamām aktivitātēm darbības plānā (līdz 1000 vārdiem)) 

	

	3.1.
	Projekta atbilstība atbalsta kategorijām
	Atzīmēt tikai vienu atbilstošo:
☐ divējāda lietojuma produktu attīstība
☐ militāra lietojuma produktu attīstība

	3.2.*
	Projekta atbilstība Eiropas Savienības Kopējā militāro preču sarakstā iekļautajiem produktiem un tehnoloģijām. Norādīt sarakstam atbilstošo kategoriju/kodu.
(skat. aktuālo sarakstu https://eur-lex.europa.eu/eli/C/2025/1499/oj)
	


* 3.2. punkts attiecas uz militāra lietojuma produktu attīstību.

	4. Projekta iesnieguma iesniedzēja apliecinājums


  
                     Es, projekta iesnieguma iesniedzēja  ___________________  (projekta iesnieguma iesniedzēja nosaukums) atbildīgā amatpersona __________________________________(amats, vārds, uzvārds), ar parakstu apliecinu, ka projekta iesnieguma iesniegšanas dienā.

___________________________________________ 
                            (dd./mm./gggg.), uzņēmums


4.1. atbilst mazā vai vidējā komersanta statusam saskaņā ar Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 1. pielikumā noteikto uzņēmuma definīciju; 
4.2. atbilst normatīvajos aktos, kas nosaka kārtību, kādā Aizsardzības ministrija īsteno projektu konkursus militāru vai divējāda lietojuma produktu attīstības atbalstam, projekta iesniedzējam noteiktajām prasībām, nav sniedzis nepatiesu informāciju vai tīši maldinājis Latvijas Republikas Aizsardzības ministriju vai citu Eiropas Savienības fondus administrējošu iestādi saistībā ar Eiropas Savienības fondu līdzfinansēto projektu īstenošanu. 
Apliecinu, ka tad, ja projekts tiks apstiprināts, tiks nodrošināta atsevišķa ar projekta īstenošanu saistīto saimniecisko darījumu ieņēmumu un izdevumu grāmatvedības uzskaite atbilstoši normatīvajiem aktiem, kas nosaka kārtību, kādā finanšu pārskatos atspoguļojams valsts, pašvaldību, ārvalstu, Eiropas Kopienas, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā. 
 

Paraksts*   ________________________
						
         
           Piezīme. * Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši  normatīvajiem aktiem par elektronisko dokumentu noformēšanu.




Pielikums Nr. 1.2.
Atbalstam pieteiktā produkta apraksts un pamatojums tā atbilstībai Latvijas būtiskajām drošības interesēm
 
	1. Jaunā produkta vai tehnoloģijas nepieciešamība un apraksts 

	1.1. Jaunā produkta vai tehnoloģijas apraksts un nepieciešamības izvērtējums 
Norādīt:
· produkta vai tehnoloģijas aprakstu (pievienojot vizualizāciju, ja pieejama);
· risināmo problēmu vai vajadzību aizsardzības un drošības jomā;
· produkta galvenās tehniskās un funkcionālās īpašības, unikālās priekšrocības salīdzinājumā ar alternatīviem risinājumiem;
· paredzēto pielietojumu aizsardzības un drošības jomā, galvenos lietotājus un izmantošanas scenārijus.

	1.2. Atbilstības aizsardzības vajadzībām, standartiem un tehnoloģiskā gatavība
Norādīt:
· projekta atbilstību nacionālā un starptautiskā līmeņa aizsardzības spēju attīstības prioritātēm;
· produkta vai tehnoloģijas ieguldījumu aizsardzības un drošības industrijas attīstībā, NBS vai sabiedroto spēju attīstībā, piegāžu drošībā vai tehnoloģiskajā neatkarībā;
· produkta vai tehnoloģijas izstrādē piemērojamos nacionālos un starptautiskos standartus (piemēram, NATO STANAG, STANREC vai citus standartizācijas dokumentus), to prasību izvērtējumu un plānotos pasākumus atbilstības nodrošināšanai projekta īstenošanas laikā (ja attiecināms);
· projekta ietvaros izmantoto militāro kompetenci, iesaistītos militārās jomas ekspertus;
· kā produkta prasību definēšanā, izstrādē, testēšanā vai validācijā ir/tiks izmantota Ukrainas kara laikā gūtā pieredze vai citas kaujas darbību mācības (lessons learned), un kā tā ir ietekmējusi produkta izstrādi (ja attiecināms;
· esošo un plānoto tehnoloģiskās gatavības līmeni (TGL), pamatojot tā sasniedzamību;
· līdzšinējo testēšanu, validāciju, prototipus vai demonstratorus;
· produkta integrācijas un mērogošanas iespējas.

	1.3. Inovācija, intelektuālais īpašums un pētniecības organizāciju iesaiste 
Norādīt:
· produkta vai tehnoloģijas inovatīvos elementus;
· veikto patentu, publikāciju vai analogu risinājumu priekšizpēti;
· esošo vai plānoto intelektuālā īpašuma aizsardzību;
· pētniecības organizāciju vai pētnieku līdzšinējo vai sagaidāmo ieguldījumu projektā (ja attiecināms);
· līdz projekta iesnieguma iesniegšanai veiktās pētniecības un attīstības darbības attiecīgā produkta vai tehnoloģijas izstrādei;
· līdzšinējo vai plānoto dalību starptautiskās aizsardzības pētniecības un inovāciju programmās vai iniciatīvās (piemēram, Eiropas Aizsardzības fonda, NATO DIANA, NATO STO projektos), sadarbību ar ārvalstu pētniecības organizācijām vai uzņēmumiem, kā arī šīs sadarbības ieguldījumu produkta vai tehnoloģijas attīstībā (ja attiecināms).


 
	2. Jaunā produkta vai tehnoloģijas komercializācija un ekonomiskā ietekme

	2.1. Komercializācijas potenciāls un uzņēmuma attīstība 
Norādīt:
· projekta ietekmi uz uzņēmuma attīstību un konkurētspēju;
· produkta vai tehnoloģijas komercializācijas un tirgus potenciālu;
· plānoto ieņēmumu modeli un produkta vai tehnoloģijas komerciālās izmantošanas iespējas;
· uzņēmuma spēju nodrošināt produkta attīstību un sagatavošanu ieviešanai tirgū;
· produkta vai tehnoloģijas aptuvenās ražošanas izmaksas, neieciešamos ražošanas resursus un plānoto ražošanas kapacitāti;
· produkta vai tehnoloģijas ekonomisko potenciālu (piemēram, sagaidāmo peļņu, rentabilitāti vai citus būtiskus ekonomiskos rādītājus.;
· nepieciešamos papildu resursus produkta vai tehnoloģijas komercializācijai un to piesaistes plānu.

	2.2. Tirgus un konkurences analīze
Norādīt:
· esošo tirgus situāciju un jaunā produkta vai tehnoloģijas vietu tajā;
· mērķa tirgus un potenciālos klientus, to vajadzības un pamatojumu produkta vai tehnoloģijas pieprasījumam tirgū; 
· konkurējošos risinājumus vietējā un eksporta tirgū, tostarp ražotāju un cenu salīdzinājumu, kā arī produkta vai tehnoloģijas priekšrocības;
· tirgus attīstības tendences;
· līdzšinējo starptautisko sadarbību vai tirgus interesi (ja attiecināms).

	2.3. Produkta vai pakalpojuma ieviešanas stratēģija 
Norādīt:
· produkta vai pakalpojuma ieviešanas modeli;
· pārdošanas modeli un produkta vai tehnoloģijas piegādes kanālus;
· mārketinga un tirgus attīstības stratēģiju, cenu politiku un izplatīšanas metodes;
· piegādes ķēdi, galvenos sadarbības partnerus un sistēmu integratorus (ja attiecināms);
· plānoto eksporta tirgus apguves pieeju (ja attiecināms);
· investīciju piesaistes plānu;
· būtiskākos ieviešanas riskus un to mazināšanas pasākumus.



	3. Projekta īstenošanas kapacitāte

	3.1. Projekta komanda 
Norādīt:
· projekta īstenošanā iesaistītos galvenos speciālistus un to lomas projektā un atbildības sadalījumu;
· projekta vadītāja un galveno speciālistu kompetenci, kvalifikāciju un pieredzi attiecīgajā tehnoloģiju vai darbības jomā (pievienot CV);
· pieredzi līdzīgu projektu, produktu vai tehnoloģiju izstrādē, testēšanā un ieviešanā;
· pieredzi aizsardzības, drošības vai divējāda lietojuma tehnoloģiju jomā (ja attiecināms);
· militāro kompetenci vai pieredzi sadarbībā ar aizsardzības sektoru (ja attiecināms);
· projekta īstenošanai nepieciešamo cilvēkresursu nodrošinājumu (vai projektam ir piesaistīti visi nepieciešamie speciālisti).

	3.2. Konsorcija dalībnieki (finansējuma saņēmēji, ja attiecināms)
Par katru konsorcija dalībnieku norādīt:
· nosaukumu;
· reģistrācijas numuru un valsti;
· dalībnieka lomu un atbildību projekta īstenošanā;
· projekta ietvaros veicamās aktivitātes un galvenos uzdevumus;
· plānoto darba apjomu un ieguldījumu projekta mērķu sasniegšanā;
· plānoto finansējuma daļu no Aizsardzības ministrijas līdzfinansējuma;
· dalībnieka kompetenci, pieredzi un pieejamos resursus projekta īstenošanai (t.sk. esošo infrastruktūru, laboratorijas, testēšanas iespējas, ražošanas kapacitāti, personāla resursus, projekta īstenošanai nepieciešamās iekārtas un tehnoloģijas, kā arī citu kritisko resursu nodrošinājumu);
· pieredzi līdzīgu produktu vai tehnoloģiju izstrādē un ieviešanā;
· pieredzi aizsardzības, drošības vai divējāda lietojuma tehnoloģiju jomā (ja attiecināms);
· atbildības un darbu sadalījumu starp konsorcija dalībniekiem;
· sadarbību apliecinošus dokumentus (piemēram, konsorcija līgumu vai nodomu protokolu).

	3.3. Sadarbības partneri un apakšuzņēmēji
Par katru sadarbības partneri vai apakšuzņēmēju norādīt:
· nosaukumu;
· reģistrācijas numuru un valsti;
· partnera vai apakšuzņēmēja lomu projekta īstenošanā;
· projekta ietvaros nodrošināmos pakalpojumus, piegādes, tehnoloģijas, infrastruktūru vai ekspertīzi;
· veicamo darbu vai sniedzamo pakalpojumu aprakstu;
· nododamo darbu vai pakalpojumu apjomu procentos no projekta attiecināmajām izmaksām (ja attiecināms);
· pamatojumu konkrētā partnera vai apakšuzņēmēja nepieciešamībai projekta īstenošanā;
· partnera kompetenci, pieredzi un spēju nodrošināt nepieciešamos resursus (t.sk. esošo infrastruktūru, laboratorijas, testēšanas iespējas, ražošanas kapacitāti, personāla resursus, projekta īstenošanai nepieciešamās iekārtas un tehnoloģijas, kā arī citu kritisko resursu nodrošinājumu);
· plānoto līgumisko attiecību veidu (piemēram, pakalpojuma līgums, piegādes līgums, sadarbības līgums);
· sadarbību apliecinošus dokumentus (piemēram, noslēgtu līgumu vai nodomu protokolu).

	3.4. Pētniecības organizācijas*
Par katru iesaistīto pētniecības organizāciju norādīt:
· nosaukumu;
· reģistrācijas numuru;
· organizācijas lomu projekta īstenošanā;
· projekta ietvaros veicamās pētniecības un attīstības aktivitātes;
· pētniecības organizācijas rīcībā esošo zinātnisko infrastruktūru, laboratorijas, testēšanas iekārtas un citu pētniecības infrastruktūru, kas tiks izmantota projekta īstenošanā;
· iesaistīto pētnieku kompetenci un pieredzi attiecīgajā tehnoloģiju jomā;
· ieguldījumu produkta vai tehnoloģijas izstrādē, testēšanā, validācijā vai pilnveidē;
· plānoto darba apjomu un finansējuma apjomu (ja attiecināms);
· sadarbības modeli starp pētniecības organizāciju un projekta īstenotājiem;
· pētniecības rezultātu izmantošanas un intelektuālā īpašuma tiesību nosacījumus (ja attiecināms);
· sadarbību apliecinošus dokumentus (ja attiecināms).


* subjekts, kas atbilst Komisijas regulas Nr. 651/2014 2. panta 83. punktā lietotajai terminoloģijai

	4. Jaunā produkta vai tehnoloģijas attīstības plāns

	4.1. Jaunā produkta vai tehnoloģijas attīstības aktivitāšu plāns
Tabulā norādīt plānotās aktivitātes jaunā produkta vai tehnoloģijas attīstībai no pašreizējā TGL līdz plānotajam TGL projekta ietvaros. Norādīt konsorcija dalībnieku, sadarbības partneru un pētniecības organizāciju iesaisti (ja tāda paredzēta) konkrētās aktivitātēs.

	Nr.  
p. k. 
	Aktivitāte 
	Aktivitātes īstenošanai 
nepieciešamais finansējums 
	Aktivitātes īstenošanas periods*
	Aktivitātes īstenotājs/-i
	Finanšu  avots 

	[bookmark: _Hlk234858160]1. Jaunā produkta vai tehnoloģijas eksperimentālās izstrādes aktivitātes 

	1.1. 
	
	 
	 
	
	

	Norādīt:
· aktivitātes mērķus un sagaidāmo rezultātu (t.sk. sagaidāmo TGL pēc aktivitātes īstenošanas);
· plānoto testēšanu vai validāciju (ja attiecināms);
· partneru iesaisti (ja attiecināms).

	1.2. 
	
	
	 
	
	

	Norādīt:
· aktivitātes mērķus un sagaidāmo rezultātu (t.sk. sagaidāmo TGL pēc aktivitātes īstenošanas);
· plānoto testēšanu vai validāciju (ja attiecināms);
· partneru iesaisti (ja attiecināms).

	2. Prototipa izstrādes aktivitātes  

	2.1. 
	 
	 
	 
	
	

	Norādīt:
· aktivitātes mērķus un sagaidāmo rezultātu (t.sk. sagaidāmo TGL pēc aktivitātes īstenošanas);
· plānoto testēšanu vai validāciju (ja attiecināms);
· partneru iesaisti (ja attiecināms).

	2.2. 
	 
	 
	 
	
	 

	Norādīt:
· aktivitātes mērķus un sagaidāmo rezultātu (t.sk. sagaidāmo TGL pēc aktivitātes īstenošanas);
· plānoto testēšanu vai validāciju (ja attiecināms);
· partneru iesaisti (ja attiecināms).

	3. Prototipa testēšanas, validēšanas, pilnveides un demonstrēšanas aktivitātes

	3.1.
	
	
	
	
	

	Norādīt:
· aktivitātes mērķus un sagaidāmo rezultātu (t.sk. sagaidāmo TGL pēc aktivitātes īstenošanas);
· plānoto testēšanu vai validāciju;
· partneru iesaisti (ja attiecināms).

	3.2.
	
	
	
	
	

	Norādīt:
· aktivitātes mērķus un sagaidāmo rezultātu (t.sk. sagaidāmo TGL pēc aktivitātes īstenošanas);
· plānoto testēšanu vai validāciju (ja attiecināms);
· partneru iesaisti (ja attiecināms).


* Norādiet projekta mēnešus, kuros tiks īstenota attiecīgā aktivitāte. Aktivitāšu īstenošanas periodi var pārklāties. Projekta maksimālais īstenošanas termiņš ir 36 mēneši.

	4.2. Produkta vai tehnoloģijas ieviešana ražošanā pēc projekta noslēgšanas
Norādīt:
· plānotās darbības produkta vai tehnoloģijas ieviešanai ražošanā pēc projekta noslēgšanas;
· plānoto ražošanas modeli (piemēram, pašu ražošana, līgumražošana, licencēšana vai cits modelis);
· plānotās investīcijas un finansējuma avotus produkta vai tehnoloģijas ieviešanai ražošanā;
· būtiskākos priekšnosacījumus produkta vai tehnoloģijas ieviešanai ražošanā un izmantošanai gala lietotāju vajadzībām (t.sk. produkta vai tehnoloģijas sertifikācija (ja attiecināms), atbildīgās institūcijas vai organizācijas);
· galvenos riskus produkta vai tehnoloģijas ieviešanai ražošanā un plānotos pasākumus to mazināšanai.


 
5. Apliecinājums
Atbildīgā amatpersona          

	 	(amats, vārds, uzvārds) 
Datums 	 	 	 
	 	(
dd./mm./gggg.
)
 
 

 		 	 	(paraksts)* 
Piezīme. * Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši 
normatīvajiem aktiem par elektronisko dokumentu noformēšanu.






DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
1 - 3

DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
2 - 2

Pielikums Nr. 1.4.
[bookmark: _Hlk196902940]UZŅĒMUMA NOSAUKUMS
Informācija par projekta īstenošanai nepieciešamo finanšu līdzekļu pieejamību
___________________________________________________
Reģ.Nr: UZŅĒMUMA INFORMĀCIJA Adrese: UZŅĒMUMA INFORMĀCIJA
Tālr.: UZŅĒMUMA INFORMĀCIJA; E - pasts: UZŅĒMUMA INFORMĀCIJA

(DATUMS)



Aprakstīt projekta īstenošanai nepieciešamo finanšu līdzekļu pieejamību, tai skaitā projekta iesniedzēja/konsorcija līdzfinansējuma daļas nodrošināšanas avotus un mehānismus. Norādīt pieejamos finanšu resursus, plānotos finansējuma piesaistes avotus, kā arī pasākumus finanšu plūsmas nodrošināšanai projekta īstenošanas laikā. Informāciju sniegt atbilstoši Pielikumā 3 norādītajai informācijai par projekta pieteicēju un citiem konsorcija dalībniekiem 


Ar šo apliecinām, ka, projekta iesniedzējam/konsorcijam UZŅĒMUMA NOSAUKUMS ir pieejams vai tiks nodrošināts nepieciešamais līdzfinansējums projekta īstenošanai. Projekta iesniedzējs/konsorcijs UZŅĒMUMA NOSAUKUMS apņemas nodrošināt nepieciešamo naudas plūsmu un resursus savlaicīgai projekta aktivitāšu īstenošanai visā projekta īstenošanas periodā.




(AMATS)                                                                                          	(VĀRDS UZVĀRDS)	


Pielikums Nr. 1.5. 

Latvijas Republikas Aizsardzības ministrijai
Reģ. Nr. 90000022632
Krišjāņa Valdemāra iela 10/12, Rīgā, LV-1010

Valsts aizsardzības loģistikas un iepirkuma centram
Reģ. Nr. 40900035122
Biksēres iela 6, Rīga, LV-1073


KOMERSANTA NOSAUKUMS
Reģ. Nr. 000000000000
JURIDISKĀ ADRESE

IEROBEŽOTAS PIEEJAMĪBAS (NATO UNCLASSIFIED) INFORMĀCIJAS PIEPRASĪJUMS
Rīgā, datums skatāms laika zīmogā
KOMERSANTA NOSAUKUMS, reģ. Nr. 0000000000000, vārdā lūdzu nodrošināt piekļuvi sekojošiem ierobežotas pieejamības (NATO Unclassified) dokumentiem, kas ir nepieciešami Aizsardzības ministrijas granta projekta ar līguma Nr. 00000000 realizācijai.

1. DOKUMENTA NOSAUKUMS, DOKUMENTA NUMMURS U.C. DATI.
2. DOKUMENTA NOSAUKUMS, DOKUMENTA NUMMURS U.C. DATI.
3. DOKUMENTA NOSAUKUMS, DOKUMENTA NUMMURS U.C. DATI.



AMATS
VĀRDS UZVĀRDS
 



[bookmark: _Hlk220941690]Pielikums Nr.1.6. 

Latvijas Republikas Aizsardzības ministrijai
Reģ. Nr. 90000022632
Krišjāņa Valdemāra iela 10/12, Rīgā, LV-1010

Valsts aizsardzības loģistikas un iepirkuma centram
Reģ. Nr. 40900035122
Biksēres iela 6, Rīga, LV-1073

KOMERSANTA NOSAUKUMS
Reģ. Nr. 000000000000
JURIDISKĀ ADRESE

[bookmark: _Hlk220941737]KONFIDENCIALITĀTES APLIECINĀJUMS
Rīgā, datums skatāms laika zīmogā

KOMERSANTA NOSAUKUMS, reģ. Nr. 0000000000000, kā informācijas saņēmējs, apliecina, ka
1. visa informācija, kas tiek pieprasīta, saņemta un izmantota ______.gada ____.__________ (datums) noslēgtā granta līguma Nr._________________ (līguma reģistrācijas Nr.000000) ietvaros, tiks izmantota tikai tiem mērķiem, kuri norādīti līgumā, un tikai attiecīgā projekta īstenošanas vajadzībām;
2. ir iepazinies ar ierobežotas pieejamības[footnoteRef:1] (NATO UNCLASSIFIED) informācijas apstrādes noteikumiem un normatīvajiem aktiem un apņemas tos ievērot, neizpaužot informāciju personām, uz kurām tā neattiecās; [1:  Informācijas atklātības likuma 16. panta pirmā daļa] 

3. ir brīdināts, ka par ierobežotas pieejamības informācijas, tostarp personas datu, neatļautu izpaušanu un citām nelikumīgām darbībām ar šo informāciju tikts saukta pie disciplināratbildības, administratīvās atbildības vai kriminālatbildības.

AMATS
VĀRDS UZVĀRDS
 





Pielikums Nr. 1.7.
“Grantu konkursa projekta iesnieguma vērtēšanas kritēriji”
Projektu vērtēšanas anketās izmantoto kritēriju apraksts

	Kritērijs
	Pieļaujamais punktu skaits un vērtējums
	Norādījumi un aspekti vērtējumam

	1. Produkta lietojamība aizsardzības un drošības nozarē (maks. 30 punkti)
	1.1. Atbilstība uzsaukuma prioritārajām jomām vai citiem nacionālā un starptautiskā līmeņa aizsardzības spēju attīstības plāniem.

15 – Produkts vai tehnoloģija tieši atbilst uzsaukuma prioritārajām jomām, kas noteiktas konkursa nolikuma 1.2.2. punktā.

10 – Produkts vai tehnoloģija atbilst Aizsardzības ministrijas “Aizsardzības industrijas un inovāciju atbalsta stratēģijā 2025.–2036.” (AM Stratēģija) noteiktajām inovāciju un tehnoloģiju prioritātēm.

7 – Produkts vai tehnoloģija atbilst AM Stratēģijā noteiktajām industrijas kritisko spēju prioritātēm.

5 – Produkts vai tehnoloģija atbilst citiem nacionālā un starptautiskā līmeņa aizsardzības spēju attīstības plāniem

0* – Produkts vai tehnoloģija neatbilst konkursa nolikumā un AM Stratēģijā noteiktajām prioritātēm, kā arī citiem nacionālā un starptautiskā līmeņa aizsardzības spēju attīstības plāniem (izslēdzošs kritērijs).
	Kritērijā vērtē:
· produkta vai tehnoloģijas atbilstību konkursa mērķim; 
· sasaisti ar: 
· NBS attīstības prioritātēm; 
· aizsardzības spēju attīstības plāniem; 
· sabiedroto aizsardzības spēju vajadzībām; 
· aizsardzības industrijas attīstības prioritātēm; 
· identificētu problēmu vai vajadzību, kuru produkts risina; 
· produkta praktisko pielietojamību militārā vai drošības vidē. 

* - neatbilstība ir izslēdzošs kritērijs, kad tālākais izvērtējums netiek veikts.

	
	1.2. Tehnoloģijas/risinājuma izmantošanas potenciāls aizsardzības spēju attīstībai.

15 – Transformējoša ietekme: tehnoloģijai/risinājumam ir kritiska, transformējoša un multiplicējoša ietekme uzreiz vairākos NBS spēju attīstības virzienos vai operāciju vidēs (piemēram, starpnozaru risinājumi: C4ISR, elektroniskā cīņa, autonomie/bezpilota sistēmu risinājumi, pretgaisa aizsardzība). Projekts sniedz tūlītēju un augstu gatavības potenciālu risinājuma ātrai adaptācijai un testēšanai nacionālā līmenī.

10 – Nozīmīga ietekme: tehnoloģijai/risinājumam ir skaidri identificējams, nozīmīgs militārais pielietojums, taču tā ir ierobežota un fokusēta uz vienas konkrētas NBS spējas vai viena Bruņoto spēku veida attīstību (piemēram, tikai specifisks elements sauszemes, gaisa vai jūras komponentē).

5 – Margināla ietekme: tehnoloģijai/risinājumam ir margināls, šauri specifisks vai tikai netiešs militārais pielietojums. Tai ir zems integrācijas potenciāls NBS struktūrā, vai arī tā risina jautājumus, kas nav identificēti kā aktuālas NBS spēju attīstības prioritātes.

0* – Tehnoloģijai/risinājumam nav identificējama ietekme vai praktisks pielietojums NBS spēju attīstībā.
	Produkta/tehnoloģijas adaptācijas ietekme uz valsts drošības interesēm un NBS aizsardzības spēju attīstību.
Kritērijā vērtē:
· kādu konkrētu aizsardzības spēju vai problēmu risina produkts; 
· produkta izmantošanas scenārijus militārā vidē; 
· iespējamo lietotāju loku: 
· NBS; 
· sabiedrotie; 
· drošības iestādes; 
· aizsardzības industrijas uzņēmumi; 
· integrācijas iespējas esošajās sistēmās; 
· tehnoloģijas mērogojamību un turpmākās attīstības potenciālu; 
· iespējamo pielietojumu vairākās operāciju vidēs.

* - neatbilstība ir izslēdzošs kritērijs, kad tālākais izvērtējums netiek veikts.

	2. Projekta iesnieguma iesniedzēja un partneru spēja īstenot projektu (maks. 22 punkti)
	2.1. Projekta komandas kompetence.

5 – Projekta komandai ir pilnībā atbilstoša kompetence projekta īstenošanai. Projekta vadītājam un galvenajiem speciālistiem ir pierādāma pieredze līdzīgu vai tehnoloģiski sarežģītu projektu īstenošanā, militāro vai divējāda lietojuma produktu izstrādē, testēšanā vai ieviešanā (vismaz 3 projekti). Komandas kompetences ir savstarpēji papildinošas un nodrošina visu projekta uzdevumu izpildi.

3 – Projekta komandai ir nepieciešamā kompetence projekta īstenošanai. Projekta vadītāja un galveno speciālistu kvalifikācija kopumā atbilst plānotajiem uzdevumiem, taču atsevišķās jomās nepieciešams papildu atbalsts vai ārējo ekspertu iesaiste. Projekta komandai ir pieredze līdzīgu tehnoloģiski sarežģītu projektu īstenošanā, militāro vai divējāda lietojuma produktu izstrādē, testēšanā vai ieviešanā.

1 – Projekta komandai ir tikai daļa nepieciešamo kompetenču. Konstatējami trūkumi speciālistu pieredzē, kvalifikācijā vai kompetenču sadalījumā. Trūkst pieredzes līdzīgu tehnoloģiski sarežģītu projektu īstenošanā, militāro vai divējāda lietojuma produktu izstrādē, testēšanā vai ieviešanā.

0 - Projekta komandas kompetence nav pietiekama projekta īstenošanai. Trūkst būtisku speciālistu vai nav pierādījumu par komandas spēju īstenot plānotās aktivitātes.
	Kritērijā vērtē:
· projekta vadītāja pieredzi līdzīgu projektu vadībā;
· galveno ekspertu profesionālo kompetenci un kvalifikāciju;
· komandas pieredzi militāro vai divējāda lietojuma produktu izstrādē, testēšanā un produktu ieviešanā;
· komandas kompetenču savstarpējo papildināmību un atbilstību plānotajām aktivitātēm,
· nepieciešamo kompetenču nodrošināšanu projekta īstenošanai.

	
	2.2. Projekta īstenošanai nepieciešamo finanšu līdzekļu pieejamība.

2 – Projekta īstenošanai nepieciešamā līdzfinansējuma avoti ir skaidri identificēti. Projekta iesniedzējs un/vai konsorcija dalībnieki ir iesnieguši ticamus pierādījumus par līdzfinansējuma pieejamību. Projekta iesniedzēja un/vai konsorcija dalībnieku finanšu kapacitāte ir pietiekama projekta īstenošanai un nerada šaubas par spēju nodrošināt nepieciešamo līdzfinansējumu.

1 – Projekta finansējuma pieejamība ir daļēji pamatota. Ir identificēti esošie vai plānotie finansējuma avoti, taču daļa nepieciešamā finansējuma vēl nav nodrošināta vai ir piesaistes procesā (finansējums vēl tiek meklēts vai nav pilnībā apstiprināts).

0 – Nav pierādīta spēja nodrošināt projekta īstenošanai nepieciešamo līdzfinansējumu. Trūkst dokumentāra pamatojuma vai pastāv būtiskas šaubas par projekta iesniedzēja un/vai konsorcija dalībnieku spēju nodrošināt projekta finansēšanu.
	Kritērijā vērtē:
· līdzfinansējuma pieejamību; 
· finansējuma avotu ticamību; 
· uzņēmuma un partneru finanšu kapacitāti; 
· projekta naudas plūsmas nodrošinājumu;
· identificētos finanšu riskus.


	
	2.3. Vispārējā spēja realizēt projektu.

6 – Projekta iesniedzējam un/vai konsorcija dalībniekiem ir pilnībā pieejami projekta īstenošanai nepieciešamie resursi – darbaspēks, infrastruktūra, laboratorijas, ražošanas vai testēšanas iespējas. Kritiskie resursi ir nodrošināti jau projekta sākumā vai to pieejamība ir dokumentāri apliecināta. 

3 – Projekt iesniedzējam un/vai konsorcija dalībniekiem ir lielākā daļa nepieciešamo resursu. Nepieciešamā infrastruktūra un kompetences ir pieejamas, taču atsevišķi resursi vēl jānodrošina projekta laikā.

1 – Projekta iesniedzējam un/vai konsorcija dalībniekiem nav nepieciešamā infrastruktūra, personāla kapacitāte un materiāltehniskie līdzekļi projekta realizācijai, bet ir ticams plāns tā nodrošināšanai (sadarbības partneri, apakšuzņēmēji)

0 – Projekta iesniedzējam un/vai konsorcija dalībniekiem nav nepieciešamā personāla, tehniskā vai organizatoriskā kapacitāte projekta īstenošanai, kā arī trūkst būtisku resursu.
	Kritērijā vērtē projekta iesniedzēja un/vai konsorcija dalībbnieku rīcībā esošo:
· infrastruktūru; 
· laboratorijas un testēšanas iespējas; 
· ražošanas un personāla kapacitāti; 
· nepieciešamo iekārtu un tehnoloģiju pieejamību; 
· kritisko resursu nodrošinājumu; 


	
	2.4. [bookmark: _Hlk234913583]Militārā kompetence un Ukrainas pieredzes izmantošana.

5 – Militārā kompetence vai Ukrainas kara pieredzes izmantošana ir būtiski integrēta produkta prasību definēšanā, izstrādē, testēšanā vai validācijā. Ir skaidri pierādīts, kā iegūtās zināšanas uzlabo produkta atbilstību aktuālajām aizsardzības vajadzībām.

3 – Projektā ir iesaistīti militārās jomas eksperti vai izmantota dokumentēta Ukrainas pieredze, kas ietekmē atsevišķus produkta izstrādes vai testēšanas aspektus.

1 – Ir identificēta militārā kompetence vai Ukrainas pieredzes izmantošana, taču tās ieguldījums projekta risinājumā ir ierobežots vai nepietiekami pamatots.

0 – Nav identificējama militārā kompetence vai Ukrainas pieredzes izmantošana.
	Kritērijā vērtē:
· militāro ekspertu iesaisti; 
· sadarbību ar aizsardzības sektora pārstāvjiem; 
· praktiskas militārās vides prasību izpratni; 
· Ukrainas pieredzes izmantošanu (piemēram, tehnisko prasību definēšanā; produktu testēšanā; operacionālo vajadzību identificēšanā).

	
	2.5. [bookmark: _Hlk234913613]Iepriekšēja sadarbība ar NBS vai Aizsardzības ministriju.

1 – Ir bijusi rezultatīva sadarbība ar NBS vai Aizsardzības ministriju, piemēram, produktu testēšana, pilotprojekti, pētījumi, tehnoloģiju demonstrācijas vai citi sadarbības projekti.

0 – Nav bijusi iepriekšēja sadarbība vai sadarbība nav bijusi rezultatīva.
	Kritērijā vērtē:
· iepriekš īstenotus projektus; 
· testēšanas vai demonstrācijas aktivitātes; 
· sadarbības rezultātus.

	
	2.6. Projekta budžeta tāmes kvalitāte.

3 – Budžeta tāme ir pilnīga, detalizēta un ekonomiski pamatota. Visas būtiskās izmaksu pozīcijas ir sasaistītas ar projekta aktivitātēm, pamatotas ar tirgus informāciju, cenu aptaujām vai citiem objektīviem pierādījumiem.

2 – Budžeta tāme ir pilnīga un pamatota. Izmaksas atbilst plānotajām aktivitātēm, lielākajai daļai būtisko pozīciju ir sniegts pamatojums vai cenu aptaujas rezultāti, un budžets ir reālistisks.

1 – Budžeta tāme kopumā atbilst projekta aktivitātēm, taču atsevišķām izmaksu pozīcijām trūkst pietiekama pamatojuma vai cenu salīdzinājuma. Ir šaubas par izmaksu ticamību.

0 – Budžeta tāme ir nepilnīga un neatbilstoša projekta aktivitātēm (nav iekļautas visas projekta īstenošanai nepieciešamās izmaksas/aktivitātes). Nav iespējams pārliecināties par izmaksu pamatotību vai izmaksu aprēķini satur būtiskas neatbilstības.
	Kritērijā vērtē:
· izmaksu sasaisti ar projekta aktivitātēm; 
· izmaksu nepieciešamību; 
· cenu pamatojumu; 
· tirgus cenu atbilstību; 
· budžeta iekšējo konsekvenci.

	3. Produkta novitāte, tehnoloģiskā ietilpība, pētniecības organizāciju iesaiste (maks. 23 punkti)
	3.1. [bookmark: _Hlk234913626]Produkta esošais tehnoloģijas gatavības līmenis (TGL).

3 – TGL 7 un TGL 8.

1 – TGL 5 un TGL 6.

0 – TGL 4.

	Kritērijā vērtē produkta esošā TGL pamatojumu, plānoto tehnoloģijas attīstības ceļu līdz projekta beigām un tā sasniedzamību. 

TGL:
1. Rūpnieciskie pētījumi:
1. TGL 4 – Tehnoloģijas validācija laboratorijas vidē: veikta galveno tehnoloģisko komponentu integrācija, lai pārbaudīto to kopdarbību laboratorijas vidē. 
1. TGL 5 – Tehnoloģijas validācija mākslīgi radītā vidē: tehnoloģiskie komponenti ir integrēti ar samērā reāliem atbalsta elementiem, lai tehnoloģiju var pārbaudīt mākslīgi radītā vidē.
1. Eksperimentālā izstrāde:
1. TGL 6 – Tehnoloģijas demonstrācijā mākslīgi radītā vidē: sistēmas modelis vai prototips ir pārbaudīts mākslīgi radītā vidē.
1. TGL 7 – Sistēmas prototipa demonstrācija darbības vidē: sistēmas prototips, kas atbilst vai tikai minimāli atšķiras no plānotās sistēmas, ir pārbaudīts reālās darbības vidē. 
1. TGL 8 – Sistēma ir pabeigta un pārbaudīta: ir pierādīts, ka tehnoloģija darbojas tās galīgajā formā un plānotajos apstākļos (pēdējais tehnoloģijas attīstības līmenis).

	
	3.2. [bookmark: _Hlk234913648]Produkta vai tehnoloģijas inovatīvais potenciāls.

10 – Produkts vai tehnoloģija rada būtiski jaunu risinājumu aizsardzības vai drošības jomā. Ir nostiprinātas intelektuālā īpašuma tiesības. Projekts paredz jaunu zināšanu radīšanu vai būtisku tehnoloģisku attīstību, kas nodrošina skaidras priekšrocības salīdzinājumā ar esošajiem risinājumiem.

7– Produkts vai tehnoloģija ir inovatīvs risinājums, kas nodrošina būtisku uzlabojumu salīdzinājumā ar esošajiem risinājumiem (piemēram, veiktspējas, izmaksu, efektivitātes, drošības vai lietojamības ziņā). Ir identificēti potenciāli aizsargājami tehnoloģiskie risinājumi vai priekšrocības.

3 – Produkts vai tehnoloģija satur atsevišķus jauninājumus, taču inovācijas līmenis ir ierobežots vai balstīts galvenokārt uz esošu tehnoloģiju kombināciju vai pielāgošanu. Produkta priekšrocības salīdzinājumā ar esošajiem risinājumiem nav pietiekami pamatotas.

0 – Produkts vai tehnoloģija nav uzskatāma par inovatīvu vai nav pierādīts būtisks uzlabojums salīdzinājumā ar esošajiem risinājumiem. Nav identificējama tehnoloģiska priekšrocība vai jauna pielietojuma vērtība.
	Kritērijā vērtē:
· produkta tehnoloģisko atšķirību no esošajiem risinājumiem; 
· risinājuma priekšrocības salīdzinājumā ar konkurējošām tehnoloģijām; 
· vai tiek radītas jaunas zināšanas vai tehnoloģiskie risinājumi; 
· intelektuālā īpašuma potenciālu; 
· patentēšanas vai citas aizsardzības iespējas; 
· tehnoloģijas izmantošanas iespējas aizsardzības nozarē. 

Ņem vērā, vai:
- tehnoloģija vai produkts ir ticams jauninājums mērķa tirgū, satur intelektuālā īpašuma pazīmes, turklāt apraksta kādu praktisku problēmu risinājums risina;

- ir veikta patentu un literatūras priekšizpēte / meklēšana (iepriekš veiktu patentu un publikāciju nav, nepastāv ierobežojumi izmantot tehnoloģiju, apzinātas iespējas aizsargāt IP);

- ir nostiprinātas intelektuālā īpašuma tiesības kādā no mērķa tirgiem;

- ja projekts produkta izstrādes procesā rada jaunas zināšanas, t.i. projekts ne tikai izmanto zinātnisko metožu pielietošanas rezultātā radītās jaunas zināšanas komercializējamos inženiertehniskajos risinājumos vai industriālajos pielietojumos, bet arī rada šādas jaunas zināšanas, to pamato.

	
	3.3. [bookmark: _Hlk234913674]Pētniecības organizācijas iesaiste.

5 – Pētniecības organizācijas iesaiste ir būtiska projekta tehnoloģisko mērķu sasniegšanai. Organizācijai ir atbilstoša kompetence, skaidri definēti uzdevumi un būtiska loma pētniecībā, eksperimentālajā izstrādē, validācijā vai testēšanā. Ir noslēgts sadarbības līgums vai cits saistošs sadarbības apliecinājums.

3 – Pētniecības organizācija ir iesaistīta un tās kompetence atbilst projekta vajadzībām. Ir definēti uzdevumi un sagaidāmais ieguldījums tehnoloģijas attīstībā, testēšanā vai validācijā. Ir noslēgts nodomu protokols vai līdzvērtīgs apliecinājums.

1 – Pētniecības organizācijas iesaiste ir paredzēta, bet tās loma, uzdevumi vai pievienotā vērtība projektam ir nepietiekami pamatota. Nav noslēgts sadarbības līgums vai nodomu protokols.

0 - Pētniecības organizācija projektā nav iesaistīta, vai iesaiste nav saistīta ar projekta tehnoloģiskajiem mērķiem.
	Kritērijā vērtē:
· pētniecības organizācijas kompetenci attiecīgā tehnoloģiju jomā; 
· iesaistes nepieciešamību, pamatotību un pievienoto vērtību; 
· uzdevumu un atbildības apjomu; 
· ieguldījumu tehnoloģijas attīstībā un/vai testēšanā un validācijā; 
· zināšanu un tehnoloģiju pārnesi uzņēmumā.

	
	3.4. Projekta starptautiskais raksturs (EDF, NATO DIANA/ STO).

3 – Projekts ir tieši saistīts ar starptautiskām aizsardzības pētniecības vai inovāciju programmām (piemēram, European Defence Fund (EDF), NATO DIANA, NATO STO). Projekta ietvaros tiek izmantoti starptautiskas sadarbības rezultāti vai paredzēta tehnoloģijas turpmāka attīstība starptautiskā projektā.

1 – Ir identificēta starptautiska sadarbība, dalība tīklos vai izmantoti starptautiski pētniecības rezultāti, taču saikne ar projekta attīstību ir ierobežota vai nepietiekami pierādīta.

0 – Nav identificējamas starptautiskas pētniecības vai inovāciju dimensijas.
	Kritērijā vērtē:
· dalību vai partnerību EDF projektos; 
· dalību NATO DIANA programmā vai izaicinājumos; 
· dalību NATO STO vai citās NATO tehnoloģiju iniciatīvās; 
· sadarbību ar ārvalstu pētniecības organizācijām; 
· starptautisku tehnoloģiju pārnesi.

	
	3.5. [bookmark: _Hlk234913720]Standartu izpēte un to atbilstības nodrošināšana.

2 – Projektā pieteikumā ir identificēti piemērojamie jomas standartizācijas dokumenti, piemēram NATO Standartizācijas līgumi (STANAG) vai standartizācijas rekomendācijas (STANREC), kuras nosaka attīstāmās tehnoloģijas vai produkta īpašības un veiktspējas prasības operacionāli tehnisko mērķu sasniegšanai. Projekta gaitā tiek plānots attīstīt tehnoloģiju, kuras veiktspēja atbilst šajos standartizācijas dokumentos noteiktajām prasībām, tādējādi sekmējot gala produkta pielietojamību aizsardzības vajadzībām un veicinot tā komercializācijas iespējas arī starptautiskā (NATO) līmenī.

1 – Projekta pieteikumā ir identificēti piemērojamie jomas standartizācijas dokumenti, taču projekta ietvaros nav paredzēta to atbilstības nodrošināšana.

0 – projekta pieteikumā nav apzināti spēkā esošie jomas standartizācijas dokumenti un projekta gaitā netiek plānots attīstīt tehnoloģiju, kuras veiktspēja atbilst standartizācijas dokumentos noteiktajām prasībām.
	Kritērijā vērtē:
· piemērojamo jomas standartu (STANAG, STANREC, u.c.) analīzi;
· produkta vai tehnoloģijas atbilstības standartiem nodrošināšanas plānu.

	4. Produkta komercializācijas un ekonomiskās ietekmes potenciāls (maks. 20 punkti)
	4.1. [bookmark: _Hlk234913763]Produkta vai tehnoloģijas tirgus izpēte (vietējais un eksporta tirgus, konkurence).

6 – Veikta visaptveroša tirgus izpēte, kas balstīta ticamos datos. Identificēti konkrēti mērķa klienti, gala lietotāji un prioritārie tirgi Latvijā un ārvalstīs. Analizēti  konkurence (konkurējošo risinājumu tehniskie un komerciālie aspekti), tirgus tendences un skaidri pamatotas produkta konkurences priekšrocības. Tirgus izpētes rezultāti izmantoti produkta attīstības un komercializācijas plānā.

4 – Veikta pamatota tirgus analīze. Identificēti galvenie klientu segmenti, konkurenti un potenciālais eksporta tirgus. Ir pamatotas produkta priekšrocības salīdzinājumā ar esošajiem risinājumiem.

2 – Veikta sākotnēja tirgus izpēte. Ir identificēti potenciālie klienti vai konkurenti, taču analīze nav pietiekami detalizēta vai pamatota.

0 – Tirgus izpēte nav veikta vai sniegtā informācija neļauj novērtēt produkta tirgus potenciālu (nav identificēti mērķa klienti, eksporta tirgi vai konkurenti).
	Kritērijā vērtē un ņem vērā informāciju par:
· konkurences izpēti vietējā un eksporta tirgū;
· esošajiem tirgus dalībniekiem;
· tirgus piesātinājumu;
· produkta vai tehnoloģijas priekšrocībām;
· identificētajiem mērķa klientiem;
· tirgus izpēti (tirgus apjoms un attīstības tendences);
· tirgus izaugsmes potenciālu;
· tirgus ierobežojumiem (likumdošana, licences, sertificēšana u.t.t.).

	
	4.2. Produkta vai tehnoloģijas attīstības un komercializācijas plāns.

10 – Produkta attīstības un komercializācijas plāns ir detalizēts, loģisks un balstīts konkrētā informācijā. Skaidri identificēti mērķa klienti, ieviešanas ceļš, ražošanas modelis, piegādes ķēde, pārdošanas stratēģija un turpmāko investīciju piesaistes plāns. Plānā identificēti būtiskākie riski un to mazināšanas pasākumi.

7– Komercializācijas plāns aptver visus būtiskos aspektus un kopumā ir ticams. Ir identificēti klientu segmenti, biznesa modelis, ražošanas pieeja, ieviešanas plāns un pārdošanas stratēģija. Ir aprakstīts produkta ieviešanas ceļš un investīciju piesaistes pieeja, taču atsevišķi elementi nav pietiekami detalizēti vai pamatoti.

4 – Komercializācijas plāns ir izstrādāts daļēji. Ir aprakstīts produkta pielietojums un potenciālie klienti, bet trūkst pietiekama pamatojuma attiecībā uz ražošanu, piegādes ķēdi, pārdošanu vai investīciju piesaisti.

2 – Komercializācijas plāns ir fragmentārs. Atsevišķi aspekti ir aprakstīti, bet nav skaidra produkta ieviešanas pieeja tirgū un pastāv būtiski riski produkta praktiskai realizācijai.

0 – Komercializācijas plāns nav izstrādāts vai tas nav ticams. Nav iespējams novērtēt produkta ieviešanas iespējamību tirgū.
	Kritērijā vērtē:
· komercializācijas stratēģiju:
· produkta pozicionējumu aizsardzības vai drošības tirgū; 
· mērķa klientus un gala lietotājus; 
· pārdošanas pieeju; 
· paredzētos iepirkumu vai ieviešanas kanālus; 
· biznesa modeli:
· produkta pārdošanas modeli; 
· pakalpojuma vai produkta nodrošināšanas modeli; 
· ieņēmumu modeli; 
· ilgtermiņa attīstības iespējas;
· ražošanas un ieviešanas iespējas:
· ražošanu uzņēmumā vai ārpakalpojumā; 
· nepieciešamo darbaspēku; 
· ražošanas mērogojamību; 
· kritisko resursu pieejamību;
· piegādes ķēdi:
· būtiskos piegādātājus; 
· sadarbības partnerus; 
· izejmateriālu pieejamību; 
· atkarību no kritiskiem piegādes avotiem;
· turpmāko attīstību:
· investīciju piesaistes plānu; 
· produkta mērogošanu; 
· turpmākos attīstības posmus.

	
	4.3. Produkta vai tehnoloģijas eksporta potenciāls.

4 – Identificēti vismaz divi prioritārie eksporta tirgi un konkrēti potenciālie klienti, partneri vai izplatīšanas kanāli. Ir pamatota produkta atbilstība šo tirgu vajadzībām un izstrādāts eksporta attīstības ceļš. Ir pierādījumi par starptautisku interesi (piemēram, kontakti, demonstrācijas, pilotprojekti, nodomu vēstules).

2 – Identificēts vismaz viens potenciāls eksporta tirgus vai ārvalstu klients/partneris. Ir aprakstīta eksporta iespēja, taču nav pietiekama pamatojuma par tirgus pieejamību vai ieviešanas ceļu.

0 – Nav identificēti eksporta tirgi, ārvalstu klienti vai partneri, vai nav pietiekamas informācijas eksporta potenciāla novērtēšanai.
	Kritērijā vērtē:
· eksporta tirgu identificēšanu; 
· produkta atbilstību starptautiskajām aizsardzības vajadzībām; 
· potenciālos ārvalstu klientus: 
· bruņotos spēkus; 
· aizsardzības uzņēmumus; 
· sistēmu integratorus; 
· ārvalstu klientu vai partneru intereses apliecinājumus (noslēgti līgumi vai nodomu vēstules);
· starptautisko partnerību iespējas; 
eksporta ierobežojumu izvērtējumu.

	Kopā
	95 (maksimālais punktu skaits)

image1.emf
Pielikums Nr.1.3.

Nr.p.k. 

Izmaksu veids

(Izmaksu kategorijas atbilstoši

Noteikumu Nr. 664 26. punktam)

Vienību 

daudzums

Izmaksas par 

vienu vienību 

(EUR)

Kopējās 

izmaksas 

(EUR)

Konsorcija 

dalībnieks 

Nr.1

Konsorcija 

dalībnieks 

Nr.2

Konsorcija 

dalībnieks 

Nr.3

Izmaksu daļa, ko sedz 

no Aizsardzības 

ministrijas piešķirtā 

finansējuma (EUR)

Konsorcija 

dalībniekam 

Nr.1

Konsorcija 

dalībniekam 

Nr.2

Konsorcija 

dalībniekam 

Nr.3

Izmaksu daļa, ko sedz 

no projekta īstenotāja 

līdzfinansējuma (EUR)

Konsorcija 

dalībnieks 

Nr.1

Konsorcija 

dalībnieks 

Nr.2

Konsorcija 

dalībnieks 

Nr.3

1.1.

Izmaksu kategorija 1 (Piemēram, 

personāla izmaksas) – – 0 0 0 0 0 0 0 0 0 0 0 0

1.1.1. Izmaksas 1 0 0 0

1.1.2. Izmaksas 2 0 0 0

1.2.

Izmaksu kategorija 2 (Piemēram, 

materiālu izmaksas) – – 0 0 0 0 0 0 0 0 0 0 0 0

1.2.1. Izmaksas 1 0 0 0

1.2.2. Izmaksas 2 0 0 0

– – 0 0 0 0 0 0 0 0 0 0 0 0

2.1.

Izmaksu kategorija 1 (Piemēram, 

instrumentu un aprīkojuma 

izmaksas) – – 0 0 0 0 0 0 0 0 0 0 0 0

2.1.1. Izmaksas 1 0 0 0

2.1.2. Izmaksas 2 0 0 0

2.2.

Izmaksu kategorija 2 (Piemēram, 

maksa par līgumpētījumiem) – – 0 0 0 0 0 0 0 0 0 0 0 0

2.2.1. Izmaksas 1 0 0 0

2.2.2. Izmaksas 2 0 0 0

– – 0 0 0 0 0 0 0 0 0 0 0 0

3.1.

Izmaksu kategorija 1 (Piemēram, 

testēšanas un ekspertīžu izmaksas) – – 0 0 0 0 0 0 0 0 0 0 0 0

Izmaksas 1 0 0 0

Izmaksas 2 0 0 0

3.2.

Izmaksu kategorija 2 (Piemēram, 

ēku un zemes izmaksas) – – 0 0 0 0 0 0 0 0 0 0 0 0

Izmaksas 1 0 0 0

Izmaksas 2 0 0 0

– – 0 0 0 0 0 0 0 0 0 0 0 0

– – 0 0 0 0 0 0 0 0 0 0 0 0

Ar savu parakstu apliecinu sniegto datu pareizību:



(paraksta tiesīgās personas vārds, uzvārds, paraksts, datums)

Kopējās izmaksas aktivitātei Nr. 1

Aktivitāte Nr. 2 "Aktivitātes nosaukums"

Kopējās izmaksas aktivitātei Nr. 2

Aktivitāte Nr. 3 "Aktivitātes nosaukums"

Kopējās izmaksas aktivitātei Nr. 3

Kopējās izmaksas

Aktivitāte Nr. 1 "Aktivitātes nosaukums"

Projekta budžeta tāmes paraugs



(projekta nosaukums)

Projekta iesniedzēja nosaukums


